b'\n_START_ARTICLE_\nLakmus\n_START_PARAGRAPH_\nLakmus je rastlinsko vodotopno barvilo, uporabno kot indikator kislosti oziroma bazi\xc4\x8dnosti vodnih raztopin; v kislih raztopinah se obarva rde\xc4\x8de, v bazi\xc4\x8dnih pa modro._NEWLINE_Lakmus se pridobiva iz dolo\xc4\x8denih vrst li\xc5\xa1ajev, zlasti iz li\xc5\xa1aja Roccella tinctoria. Po navadi je absorbiran v filtrirni papir - kot tak\xc5\xa1en se imenuje lakmusov papir in je eden od najstarej\xc5\xa1ih indikatorjev pH vrednosti.\n_START_SECTION_\nZgodovina\n_START_PARAGRAPH_\nLakmus je prvi uporabljal alkimist Arnaldus de Villanova \xc5\xbee okoli 1300. Od 16. stoletja so lakmus za\xc4\x8deli zlasti na Nizozemskem pridobivati iz izvle\xc4\x8dkov li\xc5\xa1ajev.'